Zente Erik példamutató szorgalmával, kitartásával és kiemelkedő tehetségével rövid idő alatt figyelemre méltó sportpályafutást alapozott meg. A tornasporttal 2023 októberében ismerkedett meg a Ficergő SE színeiben, majd alig fél év elteltével már a Testnevelési Egyetem Sportegyesületéhez igazolt, ahol azóta is eredményesen folytatja sportolói pályafutását. Felkészülését Dr. Gyulai Gergely László egyetemi docens, aranyjelvényes nemzetközi versenybíró irányítja, akinek szakmai vezetése mellett Erik fejlődése töretlen, versenyeredményei pedig folyamatosan gyarapodnak.
Eredményei a teljesség igénye nélkül: 
- 24. és 25. Fazekas Kupa 1. helyezés
- Diákolimpia „B” Vármegyei Döntő 1. helyezés
- Diákolimpia „B” Országos Döntő 3. helyezés
- 32. és 33. KIDS KUPA TORNA ORSZÁGOS BAJNOKSÁG 1 helyezés
Sporteredményei mellett tanulmányi munkája is példaértékű. Kiváló iskolai teljesítményével bizonyítja, hogy a sport és a tanulás összeegyeztethető, és mindkét területen elkötelezetten törekszik a legjobbra. Személyisége, szorgalma, alázata és kitartása méltó példát mutat kortársai számára. Miklós Zente Erik méltó a Városi Raduly József Díj kitüntető elismerésére, hiszen fiatal kora ellenére már most városunk egyik ígéretes sport tehetsége, aki eredményeivel és hozzáállásával egyaránt öregbíti Szigetszentmiklós jó hírnevét.
